100 (סדרת טלוויזיה)

**100** (באנגלית: **The 100**) היא סדרת דרמה ומדע בדיוני אמריקאית, ששודרה בשנים 2014–2020. יוצר הסדרה הוא ג'ייסון רוטנברג  והיא מבוססת באופן רופף על סדרת ספרים בעלת שם זהה מאת קאס מורגן .

## סקירת הסדרה

## עלילה
העלילה מתרחשת 97 שנים לאחר שמלחמה גרעינית השמידה כמעט לחלוטין את החיים על פני כדור הארץ. הניצולים הם תושבי 12 תחנות חלל שהיו במסלול היקפי סביב כדור הארץ בזמן המלחמה. התחנות התאחדו לתחנה אחת גדולה בשם "התיבה", שבה חיים כ-2,400 בני אדם.

בתיבה מתגוררים תושבים שהיו שייכים בעבר למדינות שונות. המשאבים בתחנה מוגבלים, ולפיכך כל פשע, ללא תלות בטבעו וברמת חומרתו, גורר אחריו עונש מוות ("הרחפה"), וזאת למעט אם לנאשם טרם מלאו 18 שנים. במקרה זה הוא נשאר במעצר עד לבגרותו. לאחר שהתברר כי כשל קריטי במערכת ייצור החמצן של התיבה מחייב דילול אוכלוסייה מיידי, 100 עבריינים צעירים נשלחים אל פני כדור הארץ בניסיון אחרון לבדוק האם בכל זאת ניתן להתקיים על פני הכוכב. הצעירים מגיעים לכדור הארץ, שאותו ראו רק מן החלל. הם נאבקים בסכנות בטבע ובמאבקים בינם לבין עצמם. במהרה הם מגלים כי למעשה לא כל אוכלוסיית בני האדם הושמדה, וכי בכדור הארץ קהילות נוספות של ניצולים חלוקות בקשר להתחברות לניצולים מ"התיבה" (שאותם הם מכנים "אנשי השמיים"), וחלקן תוקפות את ניצולי "התיבה". 

### עונה 1
במשך 97 השנים האחרונות שרידי האנשים האחרונים חיים בתחנת חלל מאוחדת המכונה "התיבה" לאחר שמלחמה גרעינית השמידה את כדור הארץ.
בעקבות תקלה טכנית שמצריכה דילול אוכלוסייה ב"תיבה" כדי לחסוך בחמצן, 100 עבריינים צעירים נשלחים לאדמה במטרה לבדוק האם היא ראויה למחיית בני אדם שוב, ביניהם האחים היחידים בספינה (אסור ללדת יותר מילד אחד, כדי לחסוך במשאבים): בלאמי ואוקטביה בלייק, קלארק גריפין, בתה של הרופאה הראשית בתיבה אבי גריפין, ו־וולס ג'אהא, בנו של מנהיג התיבה, ת'לוניוס ג'אהא.

100 הצעירים מתמקמים על הקרקע ומהר מאוד מתגלעים ביניהם חילוקי דעות ומתפתחות יריבויות.

מכונאית צעירה בשם רייבן ריאס יורדת לכדור הארץ כדי לברר על מצב הישרדותם של המאה על הקרקע, לאחר שניתק הקשר איתם. בדרכם להר בו נמצאת האספקה שלהם (בונקר גרעיני בשם "מאונט וות'ר"), קלארק, אוקטביה, ג'ספר, מונטי ופין טועים בדרך ופונים לאזור לא מוכר ומבינים שהם לא לבד. על האדמה חיים "אדמנים" – לוחמי שבטים פרימיטיביים שמגלים עוינות כלפי המאה לאחר שלפי תפיסתם אלו פלשו לשטחיהם, "קוצרים" – קבוצה נוספת של אנשי האדמה שסוממו והומרו לקניבלים על ידי אנשי ההר, ואנשי ההר – המתגוררים במאונט וות'ר, צאצאים של האנשים שנעלו את עצמם שם בזמן המלחמה הגרעינית.
לאחר כמה התנגשויות, מנהיגי ה-100 ומנהיגי שבט היערות מנסים לחתור להסכמה ורגיעה בין הצדדים, ניסיון שלא צולח וגורר את האדמנים לפתוח במלחמה במטרה להשמיד את המאה. חבורת המאה מנצחת והודפת את מתקפת האדמנים, תוך שהיא משתמשת במנועי חללית הנחיתה, דבר שמביא לכך ש־300 אדמנים נשרפים. העונה הראשונה מסתיימת כש-48 מתוך המאה נחטפים על ידי אנשים שזהותם לא ידועה. רייבן נשארת במחנה של ה-100 עקב הפציעה שגרם לה מרפי, ואנשי התיבה הנותרים בחלל יורדים לכדור הארץ.

### עונה 2
בתחילת העונה מתגלה ש-48 הנערים נחטפו על ידי אנשי ההר. מנהיג ההר, הנשיא וואלאס, מציע להם להישאר בהר, שבו תנאי מחיה נוחים. רוב הצעירים מרוצים מהאוכל ומהפינוקים, אך קלארק חושדת במניעיהם ומנסה לברוח. במקביל, פין, בלאמי, מרפי וחבריו מחפשים אחר קלארק ושאר חבריהם. פין מאבד את עשתונותיו במהלך חיפוש בכפר אדמנים והורג 18 אדמנים. אנשי האדמה אוספים צבא גדול במטרה לתקוף את אנשי התיבה אם לא יסגירו את פין. פין מסגיר את עצמו וממתין להוצאה להורג בעינויים קשים. קלארק הולכת למחנה האדמנים במטרה לשכנע את המפקדת שלהם, לקסה, לחוס עליו, ומשזו מסרבת, קלארק הורגת את פין במטרה לחסוך ממנו את העינויים. קלארק וחבריה מגלים שאנשי ההר לא יכולים לצאת מההר בגלל שגופם לא הסתגל להתמודד עם רמת הקרינה שעל פני האדמה, דבר שגורם לאנשי ההר לחטוף אדמנים רבים לאחר שגילו שדמם, שכן הסתגל לקרינה, מסייע להם להחלים ולשפר את איכות חייהם. צעירי התיבה מגלים חדר ובו כלובים עם מאות אדמנים כלואים, ומפחדים להיות הבאים בתור. לאחר שג'ספר תרם דם למאיה, חברתו שהכיר בהר וות'ר, מתגלה כי הדם של הצעירים מהתיבה יעיל עבור אנשי ההר הרבה יותר מאשר הדם של האדמנים. בדיקות רפואיות מראות כי מח העצם של הנערים יאפשר לאנשי ההר להסתגל לקרינה ולצאת מהבונקר, ולכן אנשי ההר מחליטים לשאוב את כל מח העצם של כל הצעירים (דבר שיביא למותם). בינתיים, תושבי התיבה הנותרים נוחתים בתחנות שונות על פני כדור הארץ, וכורתים ברית עם האדמנים על מנת להציל את אנשי שתי הקבוצות הכלואות בהר. אנשי התיבה מקימים מחנה במקום בו נחתו וקוראים לו "מחנה ג'אהא", בהנהגת מרקוס קיין. קלארק מוצאת את המפקדת של האדמנים, לקסה, וביחד הן מנסות להוציא את אנשיהן מההר. במקביל, מנסה ג'אהא למצוא את "עיר האורות", עליה שמע סיפורים שזאת עיר שבה לא מרגישים כאב ומקבלת אליה את כל מי שמצליח למצוא אותה. הוא, ג'ון מרפי ועוד שורדי התיבה יוצאים לחפש את העיר. בסוף העונה,  רגע לפני הקרב הסופי אנשי היערות בוגדים באנשי השמיים, וקלארק, מונטי ובלאמי שבתוך הר וות'ר מאפשרים מעבר אוויר חיצוני (הקטלני לאנשי ההר בגלל רמת הקרינה) לתוך ההר כדי לעצור את הרג אנשיהם, שמח העצם שלהם נשאב על ידי אנשי ההר. כניסת האוויר החיצוני גורמת להרג של כמעט כל אנשי ההר. בסוף העונה, בחיפושיהם אחר "עיר האור", נראים ג'אהא ומרפי מוצאים את האי של בקה, שם מתגלית א.ל.י המציעה לג'אהא הצעה.

### עונה 3
בעונה השלישית ג׳אהא חוזר מ"עיר האורות" עם אויב טכנולוגי שנקראת א.ל.י. במהלך העונה מגלים שעיר האורות היא רק אשליה ואם בולעים שבב זה מפתח לעיר בה אין שם כאב. ג׳אהא חוזר לארקדיה במטרה לגרום לכולם לקחת את המפתח (השבב) ולעבור לעיר האורות. "המפתח" גורם לאנשים שלקחו אותו לשכוח מהכאב הנפשי ואף גורם להעלמת כאב פיזי, אך הוא גם גורם לשכוח הרבה יותר מרק כאב, כמו לקיחת זכרונות ובחירות מידי האנשים על ידי א.ל.י. ג׳אהא בתחילה משכנע אנשים לקחת את השבב כדי להיפטר מהכאב ואנשים שלא הסכימו לקחת הוא כפה עליהם לקחת אם לא ימותו. במהלך העונה דמויות מרכזיות לקחו כמו (רייבן, ג׳ספר, אבי, קיין, ועוד.) במקביל שמו של מחנה ג׳אהה שונה לארקדיה, ונתון לניהול חדש כאשר פייק, מורה הישרדותם של ה-100 בתיבה, מתחיל מרד נגד ההנהלה, הוא נבחר כמפקד ומתחיל במלחמה עם אנשי היערות. קיין, אוקטביה, אבי ועוד מעטים לא מסכימים עם הנהגתו החדשה ומצד שני בלאמי מצטרף אליו, הם חושבים שהאדמנים הם אויב וגורמים למותם של כ-300 אדמנים שבאו במטרה לעזור להגן על המחנה "ארקדיה". מה שפוגע עוד יותר ביחסים השבריריים שלהם עם אנשי האדמה. (דמותו של בלאמי מקבלת תפנית רעה). לינקולן שהיה גם נגד הדעה שלו, נורה על ידי פייק מכיוון שפייק איים שיפגע באנשיו של לינקולן. במהלך העונה אנו מקבלים תפנית מעניינת על לקסה, מפקדת אנשי העצים. היא חוטפת את קלארק לפוליס ולאחר זמן מה הן מתאהבות. לקסה רצתה לעזור לאנשיה של קלארק והיו רבים מאנשי העצים שיפקפקו בה, טיטוס רצה לירות בקלארק עקב בחירותיה של לקסה, אך לבסוף לקסה מקבלת את הכדור. לקסה מתה ומגלים שבצווארה יש בינה מלאכותית שנוצרה על ידי בקה פרנקו, ממציאת א.ל.י, רואים שכדור הארץ הושמד על ידי א.ל.י, תוכנה שבקה המציאה שנועדה לשפר את חיי האנשות. היא שיגרה טילים לכדור הארץ עקב אוכלוסיית יתר בכדור הארץ. רגע לפני שתחנת החלל בה בקה הייתה מתפוצצת עקב מה שבקה עשתה, היא יורדת בטיל קטן (פולאריס) לעבר כדור הארץ. שם היא מוצאת אנשים ועוזרת להם. בסוף העונה, קלארק מכבה את א.ל.י. אך לא לפני שא.ל.י אומרת לה שהעולם עומד להיהרס בפעם השנייה ושנשאר להם שישה חודשים לחיות עקב קרינה שהחלה כבר לדלוף.

### עונה 4
קלארק וחבריה מגלים שנשארו להם רק 6 חודשים להתכונן לסוף העולם. בתחילה, הם חושבים לתקן את התיבה או אפילו לחזור לחלל, אך זמנם הולך ומתקצר, בהמשך ג׳אהא בעזרת מונטי מוצא בונקר שיכול להכיל רק 1200 אנשים. 13 השבטים מחליטים להילחם כדי להחליט למי שייך הבונקר, מכל שבט נבחר לוחם אחד והם נלחמים למוות, המנצח מקבל את הבונקר לשבט שלו, אך אנשי השמיים משתלטים על הבונקר לפי שהתחרות מסתיימת ללא ידיעה שאוקטביה ניצחה לאחר שהרגה את לונה, משבט הסירות. בהמשך הבונקר נפתח על ידי בלאמי ואוקטביה מחליטה שלכל השבטים יש מקום בבונקר ולכן ל"אנשי השמיים" יש מקום רק ל-100 אנשים בבונקר. במקביל, קלארק, רייבן, מרפי, אמורי ועוד נמצאים במעבדה ומחפשים דרכים לשרוד, גם אם זה נוגד את ערכיהם.(קלארק הופכת ל"דם לילה") לאחר השגת הבונקר הם עוזבים אך רייבן מחליטה להישאר ולחזור לחלל (היא חושבת שהיא הולכת למות). לאחר שהיא נלחמת על חייה, קלארק, בלאמי, מונטי, הרפר, מרפי, אמורי ואקו חוזרים להציל אותה. מכיוון שאין להם זמן לחזור אל הבונקר בגלל "פריימפייה" (גל אש וקרינה שישמיד את כדור הארץ) שעומד להגיע, הם מחליטים לחזור אל החלל. קלארק מתנדבת ללכת לעמוד החשמל שממנו אפשר לכוון את האוויר בתיבה (הם צריכים אוויר ברגע שיגיעו לחלל). מכיוון שקלארק איננה מצליחה לחזור בזמן החברים עוזבים בלעדיה בלית ברירה והיא נשארת לבדה במעבדה. העונה מסתיימת שמראים ש-6 שנים חלפו, ומגלים שיש לקלארק ילדת "דם לילה" בשם מאדי שחייה איתה והעונה מסתיימת שחללית אחרת מגיעה לכדור הארץ וממנה יוצאים אסירים המשתלטים על כדור הארץ.

### עונה 5

6 שנים חלפו ועדיין לא שמעו מן החברים שבחלל או החברים שבבונקר. מגלים שקלארק שרדה את "האש הקדמונית" וחייה עם מאדי באזור היחיד שלא נפגע מפריימפייה. העמק הרדוד. עם בואם של האסירים מהספינה הם רוצים להשתלט על העמק, ולאחר שהם עוזרים לאחרים לצאת מהבונקר פורצת מלחמה בין דיוזה לאוקטביה בגלל העמק. במקביל ישנם פלאשבקים אל העבר שמראים מה קרה בבונקר במהלך שש השנים שעברו ואיך אוקטביה הפכה ל"בלודריינה" (המלכה האדומה) המפקדת של "ואנקרו" (השבט האחד – איחוד של 13 השבטים הכוללים את סקאי קרו) מי זאת מאדי ועוד. מאדי היא "דם לילה" אמיתית כך שהיא היורשת להיות המפקדת של האדמנים. קלארק מנסה להסתיר זאת ותעשה הכל על מנת לשמור על ביטחונה של "בתה" גם אם זה אומר לבגוד בחבריה היקרים. בסוף העונה "ואנקרו" יוצא למלחמה אך חווים תבוסה, ואף אחד לא נשאר לעקוב אחרי אוקטביה יותר. אקו, רייבן בלאמי ועוד מנסים להמליך את מאדי למפקדת שלהם כי רק אחריה האנשים יעקבו. בסוף העונה גם העמק היחיד שנשאר ירוק, נפגע ונהרס וכולם נאלצים לחזור לחלל ומנסים למצוא פתרון. בסופו של דבר הם נכנסים כולם לקריו- "שינה מלאכותית", וישנים במשך כ-125 שנה. כשקלארק ובלאמי קמים הם מגלים שמונטי והרפר לא הלכו לישון ואף נולד להם ילד ג׳ורדן, הם מגלים שכדור הארץ לא אפשרי למחיה יותר, ומונטי "הטיס" אותם לעולם חדש. הוא שם את נקודות הציון של המקום החדש בנקודה שמצריכה 75 שנה כדי להגיע אליה.

הפרק מסתיים כאשר קלארק ובלאמי רואים את העולם החדש מהחלל.

### עונה 6
לאחר 125 שנה בקריו – "שינה מלאכותית", קלארק, בלאמי והאחרים מתעוררים לגלות שהם כבר לא מקיפים את כדור הארץ והובאו לעולם חדש למגורים, כוכב אלפא, המכונה גם סנקטום. לאחר שנחתו על העולם הזה הם מגלים חברה חדשה, המונהגת על ידי משפחה שולטת המכונה ה- "פריימים" (Primes). עם זאת, הם מגלים סכנות חדשות בעולם חדש זה, וקבוצת מורדים מסתורית, המכונים "ילדי גבריאל". במהלך העונה, מתגלה כי כל בן משפחת פריים נושא מתחת לעור עורפו מן צ'יפ שבמהלך חיוו הוא לוכד כל זיכרון, מחשבה והרגשה בתוכו וכאשר הגוף הנושא מת, מעבירים את הצ'יפ לגוף אחר וכך בעצם כל בני המשפחה הם בני-אלמוות ולכן נחשבים כ"אלים" בעיני תושבי סנקטום. "יום השמות" הוא היום בו בוחרים את הגוף הנושא הבא. אך כאשר קלארק, בלאמי והשאר מגיעים בגישה פולשנית ולא חיובית במיוחד, ראסל לייטבורן (ראסל פריים) ה"אל" מחליט לנקום ובחר את קלארק כגוף הנושא של בתו, ג'וספין לייטבורן. מהר מאוד החבורה מגלה שכשמעבירים את הצ'יפ לגוף אחר, אותו האדם בעיקרון מת ועושים הכל כדי להציל את קלארק. לקראת סוף העונה, החבורה מוצאת את גבריאל שמוכן לעזור להוציא את ג'וספין מקלארק בזמן ששתיהן נלחמות אחת בשנייה בתת-המודע של קלארק. בסוף העונה מתגלה לנו דבר שנקרא "אנומליה", מן אש ירוקה. דיוזה "נשאבת" לתוכה ואוקטביה מיד אחריה, אך לאחר כמה שניות אוקטביה נזרקת חזרה ונראית מבוגרת יותר וכעת על גבה היה מן קעקוע עם צופן. בזמן שגבריאל חקר את הצופן, מגיעה דמות מסתורית "הופ" המדבררת לאחר מכן כבתה של דיוזה, היא דוקרת את אוקטביה ולמעשה לוקחת את אוקטביה בחזרה לאנומליה וכך העונה מסתיימת.

### עונה 7

בעונה השביעית התושבים מנסים למצוא דרך לחיות יחד בשלום, בעקבות אירועי העונה הקודמת, תוך שהם נאבקים במפקד האפל שקם לתחייה. במקביל, קלארק ואחרים מתנגשים עם התלמידים המסתוריים, בני אדם מעולם אחר המשוכנעים כי קלארק מחזיקה במפתח לניצחון במלחמה אחרונה שתגיע. העונה בוחנת גם את האנומליה המסתורית שהוצגה בעונה השישית, שזוהתה כעת כחור תולעת המקשרת בין שישה כוכבי לכת, אחד מהם כדור הארץ המתחדש.

התלמידים המסתוריים ומנהיגם מאמינים שתהיה מלחמה אחרונה, שלאחריה האנושות תתעלה לישות נעלה יותר או תיכחד. הם פועלים על מנת להביא את המלחמה האחרונה מתוך אמונה שהם ינצחו בה. במהלך העונה מתברר שלא קלארק היא המפתח, אלא המפתח שחבוי בשבב של המנהיגים, ובעצם מאדי היא המפתח. כשמנהיג הכת המסתורית מבין שמאדי היא המפתח, הוא עושה הכל על מנת להביא אותה וקלארק עושה הכל על מנת למנוע זאת.

בסוף העונה מאדי נמצאת במצב של מוות מוחי חלקי ומתגלה שמנהיג הכת גילה את הקוד להתחלת המלחמה. קלארק ורייבן הולכות לחדר האבן שם מתגלה כי המנהיג נכנס למבחן.
קלארק נכנסת גם והורגת אותו. לאחר מכן מופיעה הישות בדמותה של לקסה. קלארק נכשלת במבחן ובכך דנה את המין האנושי למוות. רייבן, שנכנסת לאחר מכן לחדר האבן, פוגשת את אבי, שמראה לה מה בני האדם עושים בזמן סוף העולם. בזמן הזה אקו ולוויט נפצעים ואינדה הורגת את שיידהדה. לאחר מכן אוקטיביה עוצרת את המלחמה ומביאה לשלום. הישות, בדמות אבי, שופטת שוב את האנושות ומחליטה שמגיע להם להתעלות. כולם מתעלים חוץ מקלארק.

לאחר מכן רואים את קלארק ואת הכלבה פיקאסו בחוף בכדור הארץ. הישות מופיעה בדמות לקסה ומסבירה לקלארק שהיא לא התעלתה מפני שהיא הרגה בזמן המבחן שלה והרגה עוד המונים ללא סיבה. לאחר מכן מתגלה שהתעלות היא בחירה ורואים שחבריה של קלארק רייבן, מרפי, אינדרה, אוקטיביה, לוויט, גאיה, אקו, ג'קסון, מילר אמורי הופ וגורדן ( הבן של מונטי והארפר) בחרו שלא להתעלות, והמשמעות היא שהם לא יוכלו לחזור לאחר מותם והם יחיו ביחד עם קלארק. לקסה מסבירה לקלארק שמאדי החליטה לא לחזור כי היא ידעה שקלארק תעדיף שהיא תהיה עם אנשים בני גילה. העונה מסתיימת בפלאשבק לתחילת הסדרה שבו רואים את החבורה בונה את עולמם.

## דמויות

### דמויות ראשיות

***[[קלארק גריפין]] ([[אלייזה טיילור]]):** בתם של ד"ר אביגיל גריפין וג'ייק גריפין. משום שגילתה מה אביה יודע היא נכלאה ונכנסה לבידוד. יחד עם 99 אסירים נוספים היא נשלחה אל הקרקע, שם היא מנסה להבטיח את הישרדותם של המאה על ידי השגת מזון ומשאבים ההכרחיים לקיומם ובשירותה המתמשך כרופאת הקבוצה. היא ניחנת ביכולות הנהגה טבעיות. במהלך הסדרה קלארק נעשית בהדרגה קשוחה יותר ובוגרת יותר מהחוויות על כדור הארץ. היא נאבקת להשכין שלום בין המתיישבים הארציים ואנשי "התיבה" ולהתקיים באחווה אלה לצד אלה, ובכך מקווה לאחד את המין האנושי בשנית. תסריטאי הסדרה ג׳ייסון רוטנברג אישר כי קלארק היא דו-מינית; זה עושה אותה לדמות הראשית הראשונה שהיא דו-מינית מוצהרת ברשת CW.
***אוקטביה בלייק ([[מרי אבג'רופולוס]]):** אחותו הקטנה של בלאמי, בילדותה הוחבאה על ידי אמה מתחת לרצפה כדי להסתיר את זהותה מהרשויות, כי בתיבה אין אפשרות לגדל יותר מילד אחד, אך נתפסה ואמה הוצאה להורג (ריחוף) מאוחר יותר נשלחה אוקטביה עם ה-100 לכדור הארץ. נהייתה בת הזוג של לינקולן הארצי ובמשך כמה זמן הפכה לארצית גם היא. זכתה באספה לאחר שהביסה 12 לוחמים גדולים, בעונה החמישית הייתה למפקדת של "השבט האחד", לאחר שש השנים בבונקר.
***בלאמי בלייק ([[בוב מורלי]]):** אחיה הגדול של אוקטביה. משום היותו נחוש להגן על אחותו הוא מסתנן לספינת ההורדה ומצטרף יחד עם ה-100 לירידה לכדור הארץ. על אף שבעונה הראשונה יש יחסי עוינות בינו לבין קלארק, בהמשך מתפתחת ביניהם חברות קרובה וגם שותפות במנהיגות על אנשי השמיים. התחיל זוגיות עם אקו (המרגלת) בעונה החמישית.
***רייבן רייס ([[לינדזי מורגן]]) (עונה 1 משנית; עונות 2-7):** הייתה מכונאית ב"תיבה", נערה חכמה ומתוחכמת בעלת חוש הומור ציני. בעונה הראשונה היא נמלטת לבדה לכדור הארץ. עוזרת למאה ליצור קשר עם ה"תיבה", וכן לבנות פצצות ולייצר תחמושת לרובים. בעקבות ירייה של מרפי בסוף העונה הראשונה הופכת לנכה. בהמשך הסדרה היא עוזרת לגיבורים הראשיים בעזרת הידע הרחב שלה במכניקה.
***מונטי גרין ([[כריסטופר לרקין]]) (עונות 1-5; 6 אורח):** נער חכם וגאון טכנולוגי, נכס יקר לבני הנוער על פני כדור הארץ בשל הידע הנרחב שלו בתרופות ובהנדסת מחשבים. חברו הטוב ביותר של ג'ספר, ומתחזק זוגיות עם חברתו הרפר. בסוף עונה החמישית מקריב את עצמו עם הרפר לחיות במשך כל השנים ולדאוג להישרדותם של חבריו בשביל שכולם יתעוררו לאחר מאה שנה.
***מרקוס קיין ([[הנרי איאן קיוזיק]]) (עונות 1-6):** אחד מחברי המועצה על התיבה, וסגנו של ת'לוניוס ג'אהא. הפך לקנצלר המכהן בכדור הארץ. בעונה שש, לאחר נשיכה של דמות בשם וינסון מרקוס מת ואבי עושה הכל כדי להציל אותו. סנקטום עוזרים לאבי ובעזרת כונן מוח שמים את המוח שלו בגוף של מישהו אחר. מרקוס אינו מוכן לכך וכדי להציל את שאר האנשים "המארחים" הוא לוקח את המכשיר שהופך אנשים לבעלי דם לילה ורייבן ואינדרה מרחיפות אותו יחד עם המכשיר. בן זוגה של אבי גריפין.
***ג'ון מרפי ([[ריצ'רד הרמון]]) (עונות 1–2 משני; עונות 3-7)**: נשלח עם ה-100 לכדור הארץ, הורחק מהמחנה של המאה אך חוזר בהמשך העונה. בעונה השנייה הולך עם ג'אהא לחיפוש אחר עיר האורות. הוא מוצג כדמות רעה ואנוכית. בן זוגה של אמורי.
***אביגיל "אבּי" גריפין ([[פייג' טורקו]]):** אמהּ של קלארק. קצינת הרפואה הראשית של התיבה. כשאנשי השמיים יורדים לכדור הארץ בסוף העונה הראשונה הופכת לקנצלרית. בעונה שש, ראסל פריים הופך את אבי לאשתו סימון בעזרת כונן מוח, מה שאומר שאבי מתה ובמוחה יש את סימון פריים. קלארק מגלה זאת ויודעת שאין לה ברירה אלא להרחיף את אימה. בת זוגו של מרקוס קיין.
***ת'לוניוס ג'אהא ([[איזאיה וושינגטון]]) (עונות 1-5):** הקנצלר של התיבה ואביו של וולס. הקריב את עצמו כדי שכל שאר אנשי התיבה יוכלו להגיע לכדור הארץ. לאחר מספר ימים לבדו בחלל הוא מצליח להגיע לכדור הארץ. לאחר שהגיע לכדור הארץ, הלך לחפש את עיר האורות, וכך הביא אסון על ניצולי כדור הארץ באמצעות התוכנה הקטלנית "א.ל.י" שהייתה להם לאויב.
***ג'ספר ג'ורדן ([[דבון בוסטיק]]) (עונות 1-4):** נער אשר היה כימאי בתיבה, וחברו הטוב ביותר של מונטי. היה שבוי יחד איתו אצל אנשי ההר ופיתח רגשות למאיה, לאחר שהיא מתה איבד שליטה והתחיל להדרדר להתמכרות לאלכוהול ולסבול מדיכאון.
***לקסה ([[אלישה דבנאם-קארי]]) (עונות 2-3)** מפקדת הארציים, בעלת קול ההגיון בטבעם הפראי של עמה אך חסרת רחמים כשצריכה לשמור אל אנשיה אשר תעשה בשבילם הכל. היא וקלארק התאהבו זו בזו ולקסה נחשבת כאהבתה הגדולה ביותר של קלארק. נהרגה על ידי העוזר שלה כשניסה להרוג את קלארק אך ירה בטעות בלקסה. תודעתה נשמרה בבינה המלאכותית ובך יכלה להציל את קלארק בעיר האורות אחרי מותה.
***פין קולינס ([[תומאס מקדונל]]) (עונות 1–2):** נענש בתיבה על בזבוז חמצן ונשלח לכדור הארץ. בתיבה היה בן זוגה של רייבן, אך בהגיעו לכדור הארץ הוא מתאהב בקלארק. בעונה השנייה עמד בפני הוצאה להורג בעינויים על ידי הארציים משום שרצח 18 ארציים, אך לפני שהם מצליחים קלארק הורגת אותו כדי שלא ימות בייסורים.
***לינקולן ([[ריקי ויטל]]) (עונות 1 משני; עונות 2-3):** לוחם של הארציים שהציל את אוקטביה. לאחר מכן, פיתח רגשות אהבה אליה, מה שגרם לו להיחשב כבוגד בחבר הארציים. מנסה לעשות הסכם שלום בין הארציים למאה ללא הצלחה. לבסוף בורח מהארציים. עוזר לחברי המאה מספר פעמים, דבר שגורם לו להצטייר כבוגד בקרב אנשיו. הוצא להורג בעונה השלישית על ידי צארלס פייק לאור זה שהתנגד לו.
***וולס ג'אהא (אלי גורי) (עונה 1):** חבר ילדות של קלארק ובנו של ת'לוניוס ג'אהא. היה חלק מהמאה שנשלחו לכדור הארץ. ביצע פשע מכוון כשנודע לו שקלארק נמצאת בין מאה הנשלחים למשימת ההישרדות על כדור הארץ, על מנת שיוכנס לקבוצה. ילדה בשם שרלוט הורגת אותו עקב מה שאביו (ת׳לוניוס ג׳אהא) עשה להוריה.
***רוהאן ([[זאק מקגוואן]]) (עונות 3 משני):** נסיך אזגדה, בתחילה מנסה לקחת את קלארק בשבי לניה מלכת אזגדה, אבל בהמשך מתיידד עמה והופך לבן ברית. לאחר שלקסה הרגה את אמו הוא מוכתר למלך. מת באספה כאשר יורד גשם שחור השורף לו בעור ולונה מנצלת זאת ומטביעה אותו.
***אקו ([[טסיה טלס]]): (עונה 2–3 אורחת; 4 משנית; עונה 5-7)** ארצית מרגלת ומלומדת משבט אזגדה ונאמנה מאוד לשבטה. בעונה השנייה היא שבויה בהר וות'ר ומתיידדת עם בלמי אשר מציל את חייה, אך לאחר שבתחילת העונה השלישית היא בוגדת בו הם הופכים לאויבים. בעונה החמישית היא ובלאמי מפתחים מערכת יחסים רומנטית.
***ראסל לייטבורן (ג'יי אר בורן) (עונה 6 משני; עונה 7 ראשי)** מנהיג המשלחת לכוכב אלפא שהפך לאחר מכן גם למנהיג סנקטום, הוא בעלה של סימון ואביה של ג'וזפין.
***גבריאל סנטיאגו ([[צ'וקו מודו]]) (עונה 6 משני; עונה 7 ראשי)** בן זוגה לשעבר של ג'וזפין שהחל לתעב את השיטה של חיי הנצח, הוא פוגש את אוקטביה ודיוזה ביער ופוגש את שאר הקבוצה מכדור הארץ ועוזר להם למרוד בשליטי סנקטום.
***ג'ורדן גרין ([[שאנון קוק]]) (עונה 5 אורח; עונה 6-7):** בנם של מונטי גרין והרפר מקנטייר. כשהיה צעיר הוריו החליטו לשים אותו בשימור קריוני על מנת שבעוד 120 שנים הוא יוכל להראות לקלארק, בלאמי ושאר השורדים את כוכב הלכת החדש אשר הם עומדים להיות בו.
***הופ דיוזה (שלבי פלנרי) (עונה 6 אורחת; עונה 7):** בתם של שרמיין דיוזה ופקסטון מקריי.

### דמויות משניות

## מילון מונחים
### שפת האדמנים (Trigelasleng language)
או שפת הארציים (Forrest language) היא השפה בהם האדמנים (grounders) מדברים. השפה היא עיוות של השפה האנגלית. השפה הומצאה על ידי קלי קדוגן שומרת הלהבה הראשונה כשהייתה בת 10.
* **(Ai (Laik / Ste** – אני / שלי.
* **Em** – הוא / היא / הם / שלו / שלה / שלהם.
* **Kom** – (הגעתי) מ...
* **Yu** – את/ה / שלך.
* **הדה / Heda** – "מפקדת".
:* **שיידהדה / Sheidheda** – "המפקד האפל"
:* **וונהדה / Wanheda ** – "מפקדת המוות", כינוי לקלארק לאחר שחיסלה את אנשי ההר.
***נטבלידה / Natblida** – "בעלי דם לילה" – אנשים בעלי דם שחור מלידה, שמיעוטם ישרדו ויהפכו ל"הדה".
***בלודריינה / Blodreina** – "המלכה האדומה"; הכינוי של אוקטביה בעונה החמישית, והמפקדת של השבט האחד.
***קונקלייב / Conclave** – "אספה" של כל הנטבלידות, לחימה עד המוות האחרון שנשאר הופך למפקד הבא.
***פריימפאיה / Praimfaya** – "האש הקדמונית", כינוי לאפוקליפסה שהרסה את העולם.
***קומפלא סטא הודה / komple ste hoda** – "הקרב שלך הגיע לסופו"; המשפט שאומרים האדמנים לגוססים.
***אומון גון אוסון / omon gon oson** – כולי בשביל כולכם.
* **ג׳וס דריין ג׳וס דאוּן / Jus drein jus daun** – דם חייב להינקם בדם.
* **קום וודה סו גיאון אופ, גון וודה סו קום דאון/ Kom woda 'so gyon op, gon woda 'so kom daun** – מהמים נולדת ואל המים תשוב.

### השבטים
* **האדמנים** – **Grounders** – האנשים ששרדו את האפוקליפסה הראשונה ונשארו בכדור הארץ, והם מחולקים לשבטים:
:* **טריקרו** – **TriKru** – אנשי העצים, שבט גדול החי ביערות, באזור שהיה בעבר וושינגטון די. סי..
:* **אזגדה – Azgeda** – ממלכת אזגדה, ידועים גם כאומת הקרח, שבט החי באזור מושלג.
:* **Louwoda Kliron** – ידועים גם כשבט העמק הרדוד, כשמם כן הם, חיים בעמק הרדוד הממוקם באזור שהיה בעבר שננדואה, וירג'יניה.
:* **Floukru** – ידועים גם כאנשי הסירה, חיים באזור הנמצא "מזרחה אל הים ומעבר לו".
:* **Sankru** – ידועים גם כשבט המדבר.
:* **Podakru** – ידועים גם כאנשי האגם.
:* **Delfikru**
:* **Trishana**
:* **Ingranrona**
:* **Ouskejon Kru**
:* **Boudalan**
:* **Yujleda**
* **סקייקרו – SkaiKru** – אנשי השמיים/חלל, צאצאי תושבי כדור הארץ שהצליחו לברוח לתחנות החלל, ביניהם גם המאה. השבט ה-13.
***ואנקרו – WonKru ** – "השבט האחד" שהוקם בעונה החמישית, המורכב משורדי כל 13 השבטים יחדיו.

## קבלה

## פרסים ומועמדויות

## קישורים חיצוניים

* 

קטגוריה:סדרות מדע בדיוני אמריקאיות
קטגוריה:סדרות פוסט-אפוקליפטיות
קטגוריה:The CW: תוכניות וסדרות
קטגוריה:סדרות נעורים אמריקאיות
קטגוריה:האחים וורנר: סדרות טלוויזיה
קטגוריה:נטפליקס: תוכניות וסדרות
קטגוריה:תוכניות טלוויזיה באנגלית
קטגוריה:אולפני CBS: תוכניות וסדרות
קטגוריה:סדרות זוכות פרס סאטורן: סדרת מדע בדיוני
קטגוריה:סדרות טלוויזיה אמריקאיות שעלו לשידור בשנת 2014